text: পুড়ছে পৃথিবীর ফুসফুস অ্যামাজন বন! - Agrinews24
  Home / পরিবেশ ও জলবায়ু / পুড়ছে পৃথিবীর ফুসফুস অ্যামাজন বন!
  এগ্রিনিউজ২৪.কম ডেস্ক: পুড়ছে পৃথিবীর ফুসফুস অ্যামাজন জঙ্গল! সর্বগ্রাসী আগুণে ছাই হয়ে যাচ্ছে বিশ্বের বৃহত্তম 'রেনফরেস্ট'। গত প্রায় তিন সপ্তাহ ধরে জ্বলতে থাকা ছোট-বড় আগুনের সংখ্যা বর্তমানে দাঁড়িয়েছে ৩৯ হাজার ১৯৪টি।
  এবারের অগ্নিকাণ্ড এ যাবৎকালের সর্বোচ্চ- এমনটিই বলছে ব্রাজিলের মহাকাশ গবেষণা কেন্দ্র, ন্যাশনাল ইন্সটিটিউট ফর স্পেস রিসার্চ। স্যাটেলাইট ইমেজ ব্যবহার করে আগুনের বিস্তার মেপে ওই সংস্থা জানিয়েছে, ২০১৮ সালের তুলনায় ৮৩ শতাংশ বেশি পুড়ছে অ্যামাজনের সবুজ।
  আগুন এতটাই বিস্তার লাভ করেছে এই দাবানল, যে ২ হাজার ৫০০ কিলোমিটার দূরে আটলান্তিক মহাসাগরের উপকূলে ব্রাজিলের সবচেয়ে জনবহুল শহর সাও পাওলো পর্যন্ত পৌঁছে গেছে ধোঁয়া, জানিয়েছে বিশ্ব আবহাওয়া সংস্থা ওয়ার্ল্ড মেটিওরোলজিক্যাল অর্গানাইজেশন। ১৯ অগাস্ট সূর্যাস্ত প্রায় দুই ঘণ্টা আগেই পুরো শহরটি অন্ধকারে ছেয়ে যায়।